b'\n_START_ARTICLE_\nKalye Mendiola\n_START_SECTION_\nMga protesta\n_START_PARAGRAPH_\nAng Kalye Mendiola ay naging madalas na lugar ng mga paghaharap (kung minsa\'y marahas) sa pagitan ng mga raliyista at mga tropa ng pamahalaan na nagsasanggalang sa Palasyo ng Malakanyang:\n_START_SECTION_\n1970\n_START_PARAGRAPH_\nNoong pagkapangulo ni Ferdinand Marcos, ang Kalye Mendiola ay naging pook ng "Labanan sa Malakanyang" o ang\xc2\xa0"Labanan sa Mendiola", isang paghaharap sa pagitan ng mga raliyistang mag-aaral at mga puwersa ng kapulisan na naganap noong Enero 30, 1970. Ang paghaharap ay nagresulta sa pagkamatay ng apat na raliyistang mag-aaral.\n_START_SECTION_\n1987\n_START_PARAGRAPH_\nNoong Enero\xc2\xa022, 1987, pinaputukan ng mga sundalo ang malaking pagtitipon ng mga raliyista na binubuo ng mga 10,000 magsasakang mahirap na humihingi ng "totohanang" pagbabago sa lupain mula kay noo\'y Pangulong Corazon Aquino. Labintatlo (13) sa mga raliyista ay nasawi at daan-daan ang nasaktan sa pangyayari na kilala ngayon bilang\xc2\xa0Masaker sa Mendiola.'